**К А Л Е Н Д А Р Е Н П Л А Н**

за дейността на Читалището през 2023 година

НЧ „Зора -1908“ с. Ловнидол, общ. Севлиево продължава да е пазител на българския дух и традиции, претворени в ежедневния ни живот. За всички нас, живеещи на територията на село Ловнидол, Читалището е като една малка съкровищница, съхранила библиотечния фонд, певческата, разказваческата, информационната, краеведческата и музейната дейност. Всичко това богатство е насочено за потребление към населението. Стремим се дейностите ни да са разнообразни, предизвикващи интерес и хората да чувстват присъствието на Читалището в ежедневието и празниците си.

**ЦЕЛИ И ЗАДАЧИ**

1. Осигуряване на устойчива подкрепа на Читалището за реализирането на основната му дейност и развитие на съвременни форми на работа,чрез:

- формирането на Читалището, като място за общуване и контакти, организиране на дарителски акции, културна и образователна интеграция на различните социални общности;

- разширяване обхвата на дейността на Читалището в обществено значими сфери, като социалната и информационната;

- кандидатстване по проекти и програми за набавяне на финансови средства за подобряване на материално- техническата база, подобряване инфраструктурата и историческото богатство;

- участие в организираните за обучение семинари, работни срещи по проблемите на читалищата с цел повишаване компетенциите на работещите в тях,

**- честване на 115 години от основаването на Читалището.**

2. За постигане на своите цели и изпълнението на своите задачите Читалището в с. Ловнидол, да извършва основни дейности като:

- уреждане и поддържане на общодостъпна библиотека, читалня, както и създаване и поддържане на информационна мрежа;

- развитие и подпомагане на любителското художествено творчество;

- организиране на празненства, концерти и чествания;

- събиране, съхранение и разпространение на знания за родния край;

- събиране на експонати за музейната сбирка към Читалището.

1. **ДЕЙНОСТИ**
2. **Библиотечна дейност**

Като неразделна част от Читалището, библиотеката активно участва в организирането на културния живот на селото. Приоритетите са в:

- закупуване на нови книги;

- продължаване на работата по издирване на сведения за учителя и директор на ОУ„Кирил и Методий“ в селото ни Георги Гализов, издаване на написаната от него “Кратка история на Ловнидол, допълнена със снимки, спомени на жители от селото и др. архивни материали;

- завеждане на дарени книги от граждани;

- актуализиране на библиотечния фонд чрез закупуване на нови книги,

- участие в проекти на Министерството на културата и др.;

- в търсене нови форми и методи за популяризиране на литературата, с цел обхващане на максимален брой читатели;

- абонамент на вестници и списания с цел поднасяне на по-богата информация.

- осигуряване на online обучение, достъп до компютърна среда на учениците от селото;

- популяризиране на придобитите книги чрез Интернет пространството;

- инвентиране на книгите от училищната библиотека на ОУ «Кирил и Методий» с. Ловнидол;

- запазване на ценните книги (издадени преди 1945 г.) в специално пригодени за целта витрини;

- подвързване на книги, с цел тяхното запазване;

- популяризиране на годишнини от рождението или смъртта на видни писатели и публицисти;

- участие в литературни конкурси с произведения на деца от селото.

1. **Художествена дейност**

-да продължи дейността на групата за изворен фолклор и детската певческа група;

- пресъздаване на обичаи и празници от Културния план;

- организиране и провеждане на състезание за детска рисунка „ Лято е!“;

- участие в художествени конкурси с рисунки на деца от селото.

1. **Краеведческа дейност**

1. Активизиране на дейностите свързани с развитието на краеведческата и издирвателската дейност в Читалището. Трябва да се работи по издирване на нови факти за живота и делото на бележити наши съселяни. Стремим се да възродим спомена за събореното Основно Училище „Кирил и Методий“, наградено през 1957 год. от Президиума на Народното събрание с орден „Кирил и Методий“ за дългогодишна просветна дейност и добра учебно-възпитателна работа. Работи се и по историята за създаването на църквата в селото, издаване на книгата на з.у. Георги Гализов «Кратка история на с. Ловнидол».

2. Развиване на идеята «Осинови паметник». Подготовка на указателни табели за местността Петрова чука и паметника на майката, загубила своите чеда.

1. **Социална дейност**

Ангажираност на екипа на читалището с проблеми, касаещи закрила на децата и младежите и интегрирането им в дейностите на Читалището. Приобщаване на децата от други етноси.

1. **КУЛТУРЕН КАЛЕНДАР**

**м. Януари**

1. Да се отбележи 175 год от рождението на Христо Ботев – български национален герой, революционер, поет и публицист/1848-1876/.

Срок: 06.01.2023 год.

Отговорник: читалищен секретар

2. Да се направи кът с произведения на Алеко Константинов по случай 160 год. от рождението му/1863-1897/.

Срок: 13.01.2023 год.

Отговорник: читалищен секретар

**м. Февруари**

1. Да се направи кът в библиотеката с произведения на Жул Верн – френски писател, майстор на научната фантастика – 195 год. от рождението му/1828-1905/.

Срок: 08.02.2023 год.

Отговорник: читалищен секретар

2. Отбелязване на Трифон Зарезан на лозов масив и пресъздаване на ритуала „Зарязване“.

Срок: 14.02.2023 год.

Отговорник: председател, секретар

3. Да се организира изработване на мартеници от децата на селото и да се направи изложба по случай 1 март – Ден на мартеницата.

Срок: 28.02.2023 год.

Отговорник: читалищен секретар

**м. Март**

1. Да се проведат мероприятия, посветени на 1 март – Ден на самодееца и любителското художествено творчество и Баба Марта.

Срок: 01.03.2023 год.

Отговорник: читалищен секретар

1. По случай 3 март – Национален празник на България да се организира тържествено поднасяне на цветя на паметника на Минко Гализов в църковния двор.

Срок: 03.03.2023 год.

Отговорник: читалищен секретар

3. Посрещане на Първа пролет в двора на Читалището.

Срок: 22.03.2023 год.

Отговорник: председател,секретар

**м. Април**

1. Да се отбележи по подходящ начин 1 април – Ден на шегата.

Срок: 01.04.2023 год.

Отговорник: читалищен секретар

2. Да се отбележи 100 годишнината от рождението на Радой Ралин- български писател, поет, сатирик и дисидент /1923-1997/.

Срок: 22.04.2023 год.

Отговорник: читалищен секретар

3. Във връзка с Великденките празници да се направи кът с великденска украса и изложба на великденски яйца.

Срок: 30.04.2023 год.

Отговорник: читалищен секретар

**м. Май**

1. Да се отбележи 24 май- Ден на Славянската писменост и култура и празник на Читалището.

Срок: 24.05.2023 год.

Отговорник: читалищен секретар

1. Да се направи кът в библиотеката по повод 120 год. от рождението на Николай Йорданов Фурнаджиев- български поет, представител на така наречената Септемврийска поезия /1903-1968/.

Срок:27.05.2023 год.

Отговорник: читалищен секретар

**м. Юни**

1. Във връзка с 1 юни – Ден на детето да се организират децата за рисуване с цветни тебишири на централния площад.

Срок: 01.06.2023 год.

Отговорник: читалищен секретар

2. Участие в събора на селото и подготвяне на празнична програма.

Срок: 05.06.2023 год.

Отговорник: председател,секретар

**м. Юли – м.Август**

1. Лятна работа с децата от селото и тези, които прекарват ваканцията си на село при баба и дядо.

- четене на книги и награда за най-много прочетени книги;

- рисунки на любими герои от приказки;

- игри на не се сърди човече и редене на пъзели.

Срок: 01.07.– 31.08.2023 год.

Отговорник: читалищен секретар

2. Да се представят произведения на Дончо Цончев – български писател, прозаик – 90 год. от рождението му /1933-2010/.

Срок:27.07..2023 год.

Отговорник: читалищен секретар

3. Отбелязване на Деня на градинаря, организиране на селски базар от продукти произведени от селяните.

Срок: 01.08.2023 год.

Отговорник: читалищен секретар

4.Подготовка на тържество и материали за отпразнуване на 115 години от основаване на Читалището.

Срок: 31.08.2023 год.

Отговорник: Председател и секретар

**м. Септември**

1. Да се представи творчеството на Димитър Талев - български писател и журналист, автор на тетралогията –„Железният светилник”, „Преспанските камбани”, „Илинден”, „Гласовете ви чувам” – 125 год. от рождението му /1898-1966/.

Срок:01.09.2023 год.

Отговорник: читалищен секретар

2. Да се отбележи по подходящ начин 6 Септември – Съединението на Княжество България и Източна Румелия /1885/ и 22 Септември - провъзгласяване Независимостта на България.

Срок:22.09.2023 год.

Отговорник: читалищен секретар

1. **Отпразнуване на 115 години от основаване на Читалището.**

Срок:30.09.2023 год.

Отговорник: Председател на Читалището

**м. Октомври**

1..Организиране на „Ден на тиквата“ с изложба на направени снимки. Наградените тикви да бъдат представени на / Празника на тиквата в гр. Севлиево/.

Срок: 10.10.2023 год.

Отговорник: читалищен секретар

**м. Ноември**

1. Отбелязване по подходящ начин 1 ноември – Ден на будителите и празник на Читалището. Поставяне на цветя на паметната плоча на з.у. Георги Гализов.

Срок: 01.11.2023 год.

Отговорник: читалищен секретар

2. Да се представи творчеството на Добри Попов Войников – български възрожденски учител, драматург, музикален и театрален деец, основоположник на българският театър, автор на пиесата „Криворазбраната цивилизация” от 1871 год. – 190 год. от рождението му /1833-1878/.

Срок: 22.11.2023 год.

Отговорник: читалищен секретар

**м. Декември**

1 Подготовка и празнуване на коледните и новогодишни празници.

Срок: 27.12.2023 год.

Отговорник: чит. секретар

1. **МАТЕРИАЛНА БАЗА**

Сградата на читалището е публична обществена собственост, предоставена за безвъзмездно ползване на Читалището. Необходими са средства за ремонт на улуците, за смяна на входната врата на сградата, за ремонт на прозорец и осветлението на сцената в Големия салон.

Да се направят отново заявки за необходимите ремонти пред Община Севлиево, чрез Кметския наместник на село Ловнидол.

За поддръжка и ремонт да се осигурят средства от проекти и от държавна субсидия.

Срок: постоянен

Отговорник: читалищното ръководство

Календарният план остава отворен за нови дейности и мероприятия онлайн през Фейсбук страницата на Читалището и групата «Lovnidol, Bulgaria».

с. Ловнидол Председател:........................

06.11.2022 год. (В.Петрова)